
Fauske IL Sykkel

Styrets sammensetning:
Leder: Dagfinn Olsen
Nestleder Frode Martinussen
kasserer: Carina Beiermann Kjellbakk
Styremedlemmer: Rainer Korneliussen og Geir-Ove Kristensen.
Valgkomite:
Kjell Sæterhaug og Arne Richard Kristiansen
Revisor:
Frank Zahl
Styret 
Styret har avholdt 3 styremøter, 1 på Messenger og en sak på e-post som ikke ble respondert. 
Handlingsplan:
Styrets handlingsplan, som tar sikte på å videreføre arbeidet med å rekruttere både barn og voksne med et tilpasset lavterskeltilbud, ble gjennomført.
 Klubbens nysatsning på barne- og ungdomssykling som må sies å ha vært en braksuksess. Dette arbeidet må gis videre prioritet og oppmerksomhet fra hele klubben. Her ligger avgjort klubbens utviklingsmuligheter og framtid. All heder og ære til de tre som har stått for dette arbeidet, Frode Martinussen, Rainer Korneliussen og Jan Arild Berg, sistnevnte har også tatt forbundets utdanning innen barne- og ungdomssykling.
Klubbcupen ble også i år gjennomført under ledelse av Kjell Sæterhaug som forteller at 51 (mot 37 i 1917) syklister fra 4 forskjellige klubber har deltatt i cupen.  Jan Arild Berg er kåret til klubbens mest aktive deltager. Endringen av «puljehandicap» som ble innført i år må sies å ha vært vellykket. 
Lavterskeltilbudet som skulle være det andre satsningsområdet slo imidlertid ikke an. Oppmøte på første turen var bra og de oppmøtte var fornøyd, men uteble frem mot sommeren og tilbudet ble avsluttet.

Deltagelse i ritt:
Klubben har fortsatt ikke noe godt registreringssystem for medlemmenes meritter. Det er registrert følgende prestasjoner i ritt utover lokalt nivå:
Kjell Sæterhaug nr. 1 i regionmesterskap fellesstart.
Bjørn Steinar Karlsen nr. 10 i NM master. Dessuten klassevinner i alle ritt han har deltatt.

Økonomi:
Regnskapet viser et negativt driftsresultat på kr. 22 789,- og egenkapitalen er etter dette kr 372 165,-
Fils har 4 sponsoravtaler hvorav 2 utløste kontantutbetaling med kr 25 000 i 2018. Dette er samfunnskontrakt med SpareBank NN med 20 000 og Indre Salten Energi med kr 5 000,-
I de følgende åra er sponsor inntektene slik:
	2019
	2020
	2021

	30 000
	30 000
	10 000



Klubbens visjon:
Av årsberetningen fremgår det flere gode tiltak og aktiviteter. Men det er også signaler på at vi må gjenskape det gode felleskapet som tidligere preget sykkelmiljøet. Flere gir utrykk for at følelsen av å bli syklet i fra er mye sterkere enn fellesskapsfølelsen. Dette fører til at syklister ikke stiller opp bl.a. på fellesturer. Slik skal vi ikke ha det.  Dersom FILS skal lykkes med de gode tiltakene som er etablert bl.a. med barne- og ungdomssatsning, klubbcup, søndagssykling og breddssatsning er det er en forutsetning med et inkluderende sykkelmiljø.
Styret vil derfor lansere visjonen om at    
Fauske IL Sykkel skal være en sykkelklubb for alle, barn, ungdom, voksne og funksjonshemmede, elite og bredde, hvor vi med stolthet kan si VI i FILS. 
Dette vil vi oppnå gjennom en holdningsskapende dialog på medlemsmøte hvor grunnholdningen skal være at ingen blir syklende alene på fellesturer eller trening. Dette oppnås ved at alle tar ansvar for å etablere passende grupper med en ansvarlig leder og at dette blir respektert.

